***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ:2610278259 & 2610222350

e-mail: info@margelis.eu [www.margelis.eu](http://www.margelis.eu)

**ΑΜΟΡΓΟΣ**

Η Αμοργός, στο νοτιοανατολικό άκρο των Κυκλάδων στέκει αγέρωχη, με την άγρια ομορφιά, την ενέργεια και τα καταγάλανα νερά της. Γνωστή όχι μόνο για τη διαφορετικότητα της και τα υπέροχα τοπία της αλλά και τη γοητεία του καλοκαιρινού σκηνικού. Το νησί προσφέρεται για πεζοπορία στα υπέροχα μονοπάτια που καλύπτουν όλο το νησί αφήνοντας τα βήματα σας να ακολουθήσουν τη μαγεία της φύσης με θέα το Αιγαίο. Αξιοσημείωτη είναι επίσης και η επίσκεψη στο επιβλητικό Μοναστήρι της Χoζοβιώτισσας, που η θέα του, έπειτα από ανάβαση 300 σκαλοπατιών, σου κόβει την ανάσα.

**4 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **27/08** | **30/08** |

**1η ΗΜΕΡΑ: ΠΑΤΡΑ – ΑΜΟΡΓΟΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) 02:15 και στις 02:30 το πρωί αναχώρηση για το λιμάνι του Πειραιά, άφιξη και επιβίβαση στο πλοίο που θα μας φέρει το μεσημέρι στην Αμοργό (ώρα αναχώρησης από Πειραιά: 06:45 – ώρα άφιξης στην Αμοργό: 14:45). Άφιξη και τακτοποίηση στο ξενοδοχείο. Ελεύθερος χρόνος να απολαύσετε το μπάνιο σας και το βράδυ να χαλαρώσετε στην Αιγιάλη.

**2η ΗΜΕΡΑ: ΑΜΟΡΓΟΣ**

Το πρωί ελεύθερο στη διάθεση σας. Σας προτείνουμε να επισκεφθείτε τη βοτσαλωτή παραλία του Αγίου Παύλου με τα τιρκουάζ νερά. Από τη προβλήτα της παραλίας υπάρχει η δυνατότητα να επισκεφθείτε το νησάκι Νικουριά με τα τοπικά καραβάκια. Το βράδυ θα επισκεφθούμε τη Χώρα της Αμοργού με τις 40 εκκλησιές και τα πλακόστρωτα στενάκια. Η φυσικά οχυρή βραχώδης προεξοχή ξεχωρίζει πάνω από τα κυκλαδίτικα σπίτια: κρυμμένα από τη θάλασσα, η Χώρα και το κάστρο της Αμοργού μαρτυρούν το βυζαντινό και ενετικό παρελθόν αυτού του νησιού των Κυκλάδων. Το ανέβασμα στο κάστρο θα σας χαρίσει μια αξέχαστη θέα με το υπόλοιπο νησί να απλώνεται φωτισμένο.

**3η ΗΜΕΡΑ: ΑΜΟΡΓΟΣ**

Στην περιήγηση μας στο νησί της Αμοργού, θα επισκεφθούμε το εντυπωσιακό Μοναστήρι της Παναγίας Χοζοβιώτισσας, χτισμένο σε έναν απόκρημνο βράχο σε ύψος 300 μέτρων από την θάλασσα. Θα συνεχίσουμε την εκδρομή μας στην Κάτω Μεριά του νησιού, όπου θα κάνουμε στάση για φωτογράφηση στη διάσημη παραλία «Ναυάγιο», όπου γυρίστηκε η ταινία "το απέραντο γαλάζιο", το οποίο θα έχουμε την ευκαιρία να το δούμε από ψηλά. Θα συνεχίσουμε για την παραλία της Καλοταριτίσσας όπου θα έχουμε ελεύθερο χρόνο για μπάνιο στα καταγάλανα νερά. Ακολουθεί γεύμα σε κοντινή τοποθεσία και το απόγευμα θα επιστρέψουμε στο ξενοδοχείο μας. Το βράδυ σας προτείνουμε να επισκεφθείτε τον ορεινό οικισμό Θολάρια. Σε απόσταση μόλις τριών χιλιομέτρων από το ξενοδοχείο μας , ο οικισμός αυτός προσφέρει απρόσκοπτη θέα προς το λιμάνι, τα ταβερνάκια του φημίζονται για τις μουσικές βραδιές ενώ η ντόπια κουζίνα ικανοποιεί και τον πιο απαιτητικό πελάτη.

**4η ΗΜΕΡΑ: ΑΜΟΡΓΟΣ – ΠΑΤΡΑ**

Το πρωί ελεύθερο στη διάθεση σας για τις τελευταίες σας δραστηριότητες. Στη συνέχεια θα μεταβούμε στη Χώρα όπου θα έχουμε ελεύθερο χρόνο και θα κλείσουμε τη περιήγηση μας στο νησί της Αμοργού με τα Κατάπολα, το κύριο λιμάνι της Αμοργού. Από πάνω στέκει επιβλητικός ο λόφος της αρχαίας Μινώας. Ιδιαίτερα γραφικό το τοπίο με τις ιστορικές εκκλησίες και τις πανέμορφες παραλίες με τα ψαροκάικα. Το μεσημέρι θα επιβιβασθούμε στο πλοίο που θα μας φέρει το βράδυ στο λιμάνι του Πειραιά (ώρα αναχώρησης από την Αμοργό: 15:40 – ώρα άφιξης στον Πειραιά: 21:15). Άφιξη στο λιμάνι του Πειραιά και άμεση αναχώρηση για την Πάτρα.

**ΔΗΛΩΣΕΙΣ ΣΥΜΜΕΤΟΧΗΣ:**

**Έως 11/08 (ημέρα έκδοσης των ακτοπλοϊκών εισιτηρίων)**

 \*\*Λόγω υψηλής πληρότητας των πλοίων μετά το πέρας της αναγραφόμενης ημερομηνίας, δηλώσεις συμμετοχής θα πραγματοποιούνται εφόσον υπάρχουν διαθέσιμα ακτοπλοϊκά εισιτήρια

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο** **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 27/07 με προκαταβολή  | 360 € | 500 € |
| Για κρατήσεις που θα γίνουν από τις 28/07 | 380 € | 520 € |

|  |
| --- |
| **ΠΕΡΙΛΑΜΒΑΝΟΝΤΑΙ*** Διαμονή στο παραθαλάσσιο ξενοδοχείο LAKKI VILLAGE στην Αιγιάλη με πρωινό
* Εισιτήρια πλοίου: Πειραιάς – Αμοργός – Πειραιάς σε αριθμημένες θέσεις αεροπορικού τύπου
* Μεταφορά / περιηγήσεις εκδρομές σύμφωνα με το πρόγραμμα
* Αρχηγός – συνοδός
 |

**ΣΗΜΕΙΩΣΕΙΣ:**

* Προσοχή: Εξαιτίας της υψηλής πληρότητας των ξενοδοχειακών μονάδων στα ελληνικά νησιά εν γένει, για την τουριστική σεζόν 2025, οι κρατήσεις στα ξενοδοχεία αντιστοιχούν σε περιορισμένο αριθμό δωματίων. Παρακαλούμε, οι δηλώσεις συμμετοχής να γίνονται το συντομότερο δυνατόν.
* **Προκαταβολή για κράτηση θέσης 120 €. Εξόφληση έως 5 ημέρες πριν την αναχώρηση**
* Δεν περιλαμβάνονται: Ο φόρος διαμονής, οτιδήποτε αναφέρεται ως προαιρετικό και ότι ρητά δεν αναφέρεται.
* Οι τιμές έχουν κοστολογηθεί σύμφωνα με τις σημερινές τιμές των ναύλων (30/04/25). Στη περίπτωση ανατιμήσεων, θα υπάρξει αντίστοιχη αύξηση.
* Η εκδρομή δεν ενδείκνυται για άτομα με κινητικές δυσκολίες (σκαλοπάτια, ανηφόρες, περπάτημα κ.τ.λ)
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 και παραδίδονται στις 11:00. Στα τρίκλινα δωμάτια στα ξενοδοχεία, το 3ο κρεβάτι είναι πρόσθετο.
* **Οι μετακινήσεις / μεταφορές / εκδρομές στα νησιά του Αιγαίου πραγματοποιούνται με τοπικά συνεργαζόμενα πούλμαν ή mini – bus**
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.